Aquiu vedec cèrvi damb enòrmes còrnes es màger que uelhs umans an pogut contemplar; vedec gossets de caça aucint a un centenat d’eri e fòrça d’auti herits per còps de flècha; e mentre se des.heiguien d’aguesti animaus sauvatges, aubirèc ena aurèra d’un arriu a uns falconaires, qu’es sòns falcons venguien d’aucir a ua garça Dempús vedec a uns cavalièrs celebrant ues justes en ua planhèra; ara seguida eth mague les mostrèc ara sua dauna en plen balh, qu’en eth semblaue qu’eth madeish i ère.